ग्राम दीयोर तहसील तलाजा जिला भावनगर (गुजरात) में स्कूल मास्टर यमुनावल्लभ नरभेराम शास्त्री के घर 2 अगस्त 1935 को जन्में डॉ. रमेश यमुनावल्लभ शास्त्री का बचपन दु:खद रहा। पिता की मृत्यु के बाद, भाभी के दुव्र्यवहार के कारण उन्होंने घर छोड़ दिया और 10 वर्ष की आयु में टे्रन द्वारा बनारस आ पहुंचे। यहां उन्होंने संस्कृत की पढ़ाई की। प्रतिभाशाली छात्र होने के कारण उन्हें कई स्वर्णपदक मिले और विशारद की डिग्री प्राप्त हुई। बनारस के बाद वे अहमदाबाद के गरीब बच्चों को संस्कृत भी पढ़ाते थे। अपने संस्कारों को उन्होंने हमेशा बनाए रखा। वे हमेशा धोती- कुर्ता पहनकर ही कॉलेज जाया करते थे जहां के योग्य शिक्षकों फादर वालेस एवं एस्थर सालोमन से उन्हें शिक्षा ग्रहण करने का सुअवसर प्राप्त हुआ। प्रतिभा के धनी शास्त्री जी को अध्यापकों एवं सहपाठियों से बहुत स्नेह एवं सम्मान मिला। भावनाओं को तुरंत ही कविता के रूप में व्यक्त करने की अनूठी योग्यता के कारण वे शीघ्र कवि कहलाने लगे। एक बार कॉलेज के एक समारोह में उभरती अभिनेत्री निम्मी के हाथों वे सम्मानित भी किए गए थे।